Accident grav, în această după-amiază, la Pașcani, în județul Iași!
O persoană a decedat, iar o alta a fost transportată la spital, după impactul violent între un autoturism și un camion, pe DN 28 A, la ieșirea din municipiul Pașcani spre localitatea Moțca.
Echipajele sosite la fața locului au găsit două victime încarcerate, pasageri în autoturism. Șoferul, un bărbat de 60 de ani, prezenta leziuni incompatibile cu viața. Cea de-a doua victimă se afla în stop cardio-respirator. Medicii de pe ambulanță i-au aplicat manevrele de resuscitare, fiind stabilizată și transportată, ulterior, la spital, pentru îngrijiri suplimentare.
Polițiștii fac cercetări pentru a stabili în ce circumstanțe s-a produs accidentul.
(Radio Iași/FOTO ISU Iași)